Lexico de l'aragonés

O **lexico de l'aragonés** ye en a suya mes gran part d'orichen latín. A lexicolochía amuestra l'orichen d'as palabras presents en l'aragonés dende as diferents luengas que han influito en o latín hispanico d'a on que deriva l'aragonés y dende as luengas que han tenito contacto con l'aragonés ya formato.

L'aragonés, como las altras luengas romances, tien o latín (y mes concretament o latín popular) como fuent principal d'o suyo vocabulario esencial. Igualment, muitos d'os vocables consideratos cultismos u semicultismos proceden bien d'o latín bien d'o griego antigo.

En aragonés bi ha pocas palabras patrimonials d'orichen latín que no sigan comuns con atras luengas romances circumvecinas. Una d'as pocas ye *cosirar*, derivata d'o latín *CONSIDERARE*, que talment siga l'aragonés a sola luenga romanz que la conserve. Atro caso talment siga l'adverbio de manera *amonico* si Alwin Kuhn ye en o cierto remontando-lo a *ARMONICUS*. A palabra *melón* ("teixugo") de l'aragonés occidental, relacionata con o latín MELES podría considerar-se d'este grupo de palabras d'orichen latín no comuns en luengas circumvecinas, contrastando con o castellano *tejón* y o catalán *teixó*, pero en linia con l'astur-leyonés *melandro*.

Manimenos, bi ha en a luenga un important sustrato prerromano (celtismos, iberismos, basquismos) que, en o caso d'o vascón, continó en a Edat Meya per o contacto frecuent entre Aragón y Navarra, sobretot entre vals vecinas (asinas bi ha mes gran presencia de basquismos en ansotano que en altras fablas aragonesas).

A influencia d'os altros idiomas romances en l'aragonés ye evident, especialment, en o tocant a las luengas vecinas. Asinas, o catalán y l'occitán (mes que mes o gascón), influyoron de trazas importans l'aragonés medieval. A influencia catalana continó, desfeita ya la Corona d'Aragón, en a francha de confluencia entre os dos idiomas, (Ribagorza, a on que bi ha parlas de transición), feito que con tota probabilidat orichinó muitas d'as caracteristicas huei consideratas propias de l'aragonés oriental. Rancando d'o sieglo XV, l'idioma romance que mes influencia ha tenito sobre l'aragonés ye o castellano, dica ta o punto de fagocitar-lo a cuasi tot Aragón y fer-ne un sociolecto allá a on que encara se charra, estando consecuenment o vocabulario castellano ixe a lo cual o fablador d'aragonés ha recorrito en muitos casos a manca d'una referencia propia y normativa.

Altro idioma romance con bella influencia en l'aragonés ye estato lo francés, a sola luenga oficial a l'altro canto d'os Pirineus. Os vocables d'orichen italiano i son plecatos, d'ordinario, per meyo d'un altro idioma, a ormino lo catalán, a la vegada que os portugueses (y os de muitos altros idiomas) son arribatos per meyo d'o espanyol.

Important ye tamién o cabal lexico d'orichen chermanico que trayoron es pueblos d'o norte d'Europa en as invasions d'o sieglo V, y que ye en cheneral común a lo resto d'idiomas peninsulars, a sobén introduciu per meyo d'o latín vulgar. Ye prou significativa la suya influencia en l'antroponimia peninsular. Muitos chermanismos son goticismos.

L'aragonés conta asinas mesmo con un important numero de mozarabismos y d'arabismos medievals, que conferiban en os tiempos de mes antis un carácter especial a los parlaches baixoaragoneses. O *Ethnologue* considera que o mozarabe yera prou ligato ta l'aragonés como ta fer un subgrupo en a Romania dito ***pirinenco-mozarabe***. L'arabe ye estato igualment trasmisor de vocables procedens de l'Asia central y meridional, como lo persa u lo sanscrito. Bels bocables d'o hebreu y d'o romanó forchoron una traza especial ta o chudeoaragonés y ta o parlache d'os chitans aragoneses, respectivament.

En zaguerías, a importancia de l'anglés a livel internacional ha feito que un fascal de neolochismos tiengan l'orichen suyo en ixa luenga.

L'aragonés tamién conta con muitas palabras formatas per composición y derivación propia, vocables d'orichen onomatopeyicos, y neolochismos.

Como ixemplo d'ixa diversidat etimolochica, s'amuestra astí baixo as fuents principals d'as cuals surte o lexico aragonés con bels vocables aragoneses ta contrimuestra:
* Arabe: *[[ababol]], [[alacet]], [[alguaza]], [[chabalín]], [[fardacho]], [[garchofa]], [[rabal]], [[zagal]]*.
* Basco: *[[agüerro]], anayón, buega/muga, chandro, gabardera/gabarrera, [[ibón]], [[lurte]], sucarrar*.
* Chermanico: *[[buco]]/[[boque]]*, *esquirar, [[fraixengo]], nafra, orgüello, rustir*. Destacan os goticismos y o superstrato francico.
* Francés: *[[adresa]], [[biera]], [[chaminera]], chapero, [[garrota]], [[empresa]]*.
* Occitán: *[[veire]], [[briquet]], [[demoret]], [[flaire]], [[misache]], [[orache]], [[pai]]*.
* Celta: *[[aranyón]], [[artica]], [[borda]], [[brueco]], [[cleta]], [[garra]], [[purna]], [[tollo]]*.
* Italiano: brocato, fachenda.

**''Nota:** En a lista d'alto no i apareix ni o latín, per estar a fuent principal d'a mayoría de vocables aragoneses, ni o castellano u lo catalán per as dificultaz que suposa, a manca d'estudios fundos a lo respective, distinguir y contrimostrar que a procedencia d'un vocable ye castellana u catalana y no autoctona aragonesa.*

== Cultismos ==


== Semicultismos ==


== Basquismos ==


== Celtismos ==


== Atros vestichios d'o substrato prerromano ==


== Helenismos ==


== Persismos ==

Os persismos de l'aragonés han puesto plegar a traviés d'o [[griego antigo]] u de l'arabe. Tamién bi ha atros escenarios de transmisión a traviés de cadenas complexas que implican a unas cuantas luengas de la zona mediterrania (griego bizantín, turco, italiano, etcetera), u d'ambient colonial (hindostaní, malayo, portugués, anglés, etcetera).

== Chermanismos ==

Os chermanismos de distribuyen en diferents estratos que implican as diferents fases d'evolución d'as luengas chermanicas.

=== Goticismos ===


=== Superstrato francico ===


=== Tudesquismos ===

En aragonés bi muit ha pocos tudesquismos (*sable*). L'[[Academia de l'Aragonés]] tiene en cuenta a ortografía de bel tudesquismo cheneral en as [[luengas romances occidentals]] como tecnicismo quimico, cheolochico y menero en la suya *"Propuesta ortografica"*: *cuarz*.

=== Neerlandismos ===

Bel neerlandismo ha entrau en aragonés [[neerlandismos en francés|a traviés d'o francés]]. Un neerlandismo prou cheneral ye *villabarquín*, derivau d'o neerlandés *wimmerlkijn* a traviés d'o francés *vilebrequin*.

Entre los neerlandismos locals transmesos por o francés se troba *biera* en a [[aragonés tensino|Val de Tena]] y *rigola* en [[aragonés d'a valle de Tella|Tella]] con o significau de "[[desaugue]]".

=== Anglicismos ===


=== Escandinavismos ===

Os escandinavismos que han entrau en aragonés lo han feito por vía indirecta. Un camín que han seguiu ha estau a traviés d'o francés (*arnés*, *bidón*). Bi ha uns [[terminolochía nautica|termins nauticos]] d'orichen [[idioma norrén|norrén]] y [[idioma normando|normando]] que han plegau a las luengas cercanas a l'aragonés (*bolina*, *estrave*, *guindar*, *obenque*/*obenc*, *varenga*), pero que no son documentadas en esta luenga romanica por no haber existiu una cultura marinera en o suyo territorio historico.

== Arabismos ==


== Turquismos ==

Los turquismos en aragonés incluyen palabras como *café* y *latón*. Han plegau a traviés de cadenas de transmisión que implican a diferents luengas como l'arabe, lo italiano u lo francés. Dos turquismos transmesos por l'arabe son *latón* y *sacre*. Ye dificil poder demostrar si la palabra *café* ha plegau a la [[Peninsula Iberica]] a traviés de lo francés u lo italiano.

== Eslavismos ==

Los eslavismos de l'aragonés medieval son palabras transmesas por lo comercio y han plegau a traviés de lo [[latín medieval]], lo francés, u las luengas italianas como lo [[idioma veneciano|veneciano]].
**Esclavo*, *esclau*: la palabra proviene de lo etnonimo de los [[pueblos eslaus|eslaus]], un de los conchuntos de pueblos que estioron obchecto de trafico de personas por part de los [[Republica de Venecia|venecianos]]. Lo termin *esclavo* plegó a desplazar lo termin d'orichen latín *siervo*.
**Chibellín* / *chebellín*: [[pellizo]] de *Martes zibellina*. 
**Polainas*: proviene de lo endonimo [[idioma polaco|polaco]] *Polánin*, latinizau como *polanus* d'a on l'ampró lo [[francés antigo]] como *poulain*. En [[1365]] ya se documenta *soulers a la poulaine*. En la [[Edat Meya tardana]] s'importaba piel de [[Polonia]] pa fer uns zapatos en punta ditos *poulaines*, palabra que dimpués prenió lo significau de calza de [[cuero]] que plega dica los [[chinollo]]s, palabra que entró en las luengas iberorromanicas como *polainas*, en *pluralia tantum*.
**Polca*: proviene de lo [[idioma checo|checo]] *pulko*, "meyo" (paso meyo), u de *polka* ("polaca").

== Lusismos y galleguismos ==

Los lusismos y galleguismos han habiu de pasar a traviés de lo lexico castellano pa entrar en lo lexico aragonés. Son lusismos *carambelo* y *chorizo*. Podrían estar lusismos en aragonés las palabras como *embarazar*, y *embarazo*, que se dubda d'un orichen galaicoportugués u astur-leyonés en castellano.

== Leyonesismos ==

Ye dificil poder distinguir un leyonesismos d'un castellanismo u un lusismo por provenir d'un mesmo fondo lexico iberorromanico, y por haber pasau los lusismos y leyonesismos normalment a traviés de lo castellano. Podrían estar leyonesismos en aragonés las palabras como *embarazar*, y *embarazo*, que se dubda d'un orichen galaicoportugués u astur-leyonés en castellano. Tamién podría estar leyonés l'orichen de *congrio*, que presenta epentesi d'una *-i-*, que ye un caracter [[fonetica de l'astur-leyonés|fonetico tipico de l'astur-leyonés]].

== Castellanismos ==

O castellano ye a luenga que mes ha influiu en l'aragonés dende o sieglo XV, cuan encomenzó un proceso de diglosia, seguida d'una substitución lingüistica que contina en o [[sieglo XXI]]. Os castellanismos pueden estar lexicos, foneticos, morfolochicos y sintacticos.

Bella [[chirga]] castellana ha puesto transmitir palabras a l'aragonés. Este ye o caso d'o [[caló]] charrau por os [[chitans]], orichen d'a palabra *manguant*, (adaptau dende *mangante*).

== Catalanismos ==


== Occitanismos ==


== Galicismos ==


== Italianismos ==

Son italianismos en aragonés palabras como:
**Brocato*.
**Canela*. 
**Carnaval*.
**Fachenda*, estando *fachendoso* un caso de derivación con o sufixo [[sufixo -oso|-oso]].
 
A palabra *brocato* se presenta sin adaptación respecto a la forma italiana orichinal a diferencia d'o castellano *brocado*, y se podría explicar por existir una mesma terminación en *-ato* en [[aragonés central]] con atras palabras. A forma con a [[Oclusivas xordas intervocalicas en aragonés|oclusiva xorda intervocalica]] *brocato* se feba servir mesmo en [[castellano d'o sieglo XVI en Aragón|castellano d'Aragón]] d'os sieglos [[sieglo XVI|S XVI]], [[sieglo XVII|S XVII]] y [[sieglo XVIII|S XVIII]]. Curiosament encara se fa servir en [[castellano chileno]].

Por haber-ie un gran component lexico italiano en francés, bel italianismo ha entrau a traviés d'o francés, como por eixemplo *canela*, que substituyó a l'aragonés medieval *caniella*.

En bel caso a entrada d'o italianismo ha puesto estar tanto a traviés d'o francés como d'o castellano. A palabra *carnaval* se troba en estos dos idiomas d'importancia internacional.

== Referencias ==


== Bibliografía ==
* [[Manuel Alvar]]: *Estudios sobre el dialecto aragonés [sic]*". [[Institución Fernando el Católico]]. ([[1987]]).
* [[Anchel Conte]] et al: *El aragonés: identidad y problemática de una lengua*. [[Librería General]], ([[1982]]).
* [[Rafael Lapesa]]: *Historia de la lengua española*. [[Editorial Gredos]]. ([[1981]]).
* [[Heinrich Lausberg]]: *Lingüística románica*, tomo de *Fonetica*. [[Editorial Gredos]]. ([[1993]]).
* [[Chabier Lozano Sierra]], *Aspectos Lingüisticos de Tella. Aragonés de Sobrarbe (Huesca)*. Gara d'Edizions - Prensas Universitarias de Zaragoza - Institución Fernando el Católico. 2010
* [[Chabier Tomás Arias]], *El aragonés del Biello Sobrarbe*. Instituto de Estudios Altoaragoneses ([[1999]]).
* [[J.A. Saura]]: *Elementos de fonética y morfosintaxis benasquesas'', Zaragoza, Gara d'Edizions-Institución Fernando el Católico (2003).